Võistlusjuhend
Bardahl Kiltsi rahvasprint
pühapäeval, 25. septembril 2011. a 
Ridala vallas Kiltsi lennuvälja territooriumil.

Kooskõlastatud EAL Rahvaspordi Komitees
Registreeritud EAL-s nr 75/RS

I peatükk

PROGRAMM

Esmaspäeval, 5.septembril 2011. a avaldatakse võistlusjuhend
Esmaspäeval, 5.septembril 2011. a algab osavõtjate eelregistreerimine

Neljapäeval, 22. septembril 2011. a kell 18.00 lõpeb osavõtjate eelregistreerimine 

Reedel, 23. septembril 2011. a kell 14.00 avaldatakse korraldaja poolt heakskiidetud osavõtjate nimekiri

Pühapäeval, 25. septembril 2011. a:
08.00-10.00 - registreerimine, dokumentide kontroll 
08.00-10.30 - võistlusautode tehniline kontroll 
09.00-11.00 - võistlusrajaga tutvumine jalgsi või autodega kolonnis 
11.00 - võistlejate kogunemine, koosolek ja võistluse avamine 
11.00 - avaldatakse stardinimekiri ametlikul teadetetahvlil 
11.30 - esimese võistlussõidu start 
Autasustamine pärast võistlussõitude lõppu.

II peatükk

Art. 1 Korraldaja

1.1. Võistluse korraldab:
MTÜ Igaühe Terviseklubi

1.2. Ametnikud
Võistluse juht: Heiki Rahuoja, tel (+372 50 65 391) 
Võistluse sekretär: Maili Kõrgemägi, tel (+372 5072399) 
Turvaülem: Martti Ungert, tel (+372 56767143) 
Peaajamõõtja: Arne Ilves, tel (+372 51 01 624) 
Tehnilise komisjoni esimees: Tõnu Sepp, tel (+372 5238357) 
täpsemat infot:kallekruusma@hot.ee;või tel.5292642

III peatükk

Art. 2 Määrang

2.1. Seeriavõistlused
2.1.1. Bardahl Kiltsi rahvasprint on 2011 a. Hepa Cup karikaetapp
2.1.2. Bardahl Kiltsi rahvasprint on 2011 a. EAL-i Rahvasprindi karikavõistluste VIII etapp.
2.1.3. Bardahl Kiltsi rahvasprint on 2011 a. Lääne Regiooni meistrivõistluste VI etapp.
2.1.4. Bardahl Kiltsi rahvasprint on 2011 a. Moskvich Liiga Sprindikarika VII etapp.

2.2. Võistluse korraldab MTÜ Igaühe Terviseklubi vastavuses:
- FIA spordikoodeksi ja selle lisadega
- EAL kiirusalade võistlusmäärusega
- rahvasprindi võistlusmäärusega
- rahvaralli ja rahvasprindi tehniliste tingimustega
- Lääne Regiooni meistrivõistluste üldjuhendiga
- võistlusjuhendiga

2.3. Võistlusjuhend on avaldatud esmaspäeval, 5. septembril 2011. a.

2.4. Võistlusjuhend on registreeritud Eesti Autospordi Liidus nr 75/RS.

Art. 3 Võistlusrada 

3.1. Võistlusrada
Ridala vallas Kiltsi lennuvälja territooriumil

3.2. Võistlustrassi iseloomustus
Pikkus: 4000 m
Minimaalne laius: 4 m
Maksimaalne laius: 20 m
Pinnas: asfalt,betoon 100%

Art. 4 Ajakava

4.1. Võistluse ajakava
Pühapäev, 25. september 2011. a:
08.00-10.00 - registreerimine, dokumentide kontroll 
08.00-10.30 - võistlusautode tehniline kontroll 
09.00-11.00 - võistlusrajaga tutvumine jalgsi 
11.00 - võistlejate kogunemine, koosolek ja võistluse avamine 
11.00 - avaldatakse stardinimekiri ametlikul teadetetahvlil 
11.30 - esimese võistlussõidu start 
Autasustamine pärast võistlussõitude lõppu.

4.2. Võistluse ajakava, stardinimekiri ja rajaskeem avaldatakse võistluse ametlikul teadetetahvlil (ATT) hooldealas.

Art. 5 Võistlusautod

5.1. Arvestusklassid
5.1.1. J18 - kuni 18-aastased noored (kaherattaveolised tänavasõiduautod mootori kubatuuriga alla 2000 cm³)
5.1.2. 4WD - neljarattaveolised autod, sh ASN tehnilist kaarti omavad autod
5.1.3. 2WD-V - kuni 1600 cm³ mootori töömahuga kaherattaveolised tänavasõiduautod
5.1.4. 2WD-S - üle 1600 cm³ mootori töömahuga kaherattaveolised tänavasõiduautod
5.1.5. SU - tagarattaveolised N-Liidus toodetud tänavasõiduautod Moskvich (IZ, AZLK), VAZ, GAZ (Volga) ja ZAZ (Zaporožets)
5.1.6. Naised - naisvõistlejad kaherattaveolistel tänavasõiduautodel
5.1.7. ML - kaherattaveolised Moskvich-tüüpi Moskvich Liiga 2011 a.tehnilistele tingimustele vastavad tänavasõiduautod
5.1.8. 2WD sport- kaherattaveolised ASN tehnilist kaarti omavad sportautod

5.2. Võistlusautod 
5.2.1. Võistlusautod (välja arvatud ASN tehnilist kaarti omavad sportautod) peavad vastama kehtivatele rahvaralli ja rahvasprindi tehnilistele tingimustele. ASN tehnilist kaarti omavad autod peavad vastama FIA/EAL tehnilistele tingimustele ning olema EAL võistlusmäärustike kohased kas ralliks, krossiks või ringrajasõiduks.
5.2.2. Võistluse ajaks on lubatud eemaldada varuratas, tungraud ja tõkiskingad.
5.2.3. Tehnilist kontrolli mitteläbinud võistlusautot starti ei lubata.
5.2.4. Võistlusauto tehnoseisundit ja rehve võib kontrollida kogu võistluse vältel.
5.2.5. Pukseerimissilmus auto ees ja taga on kohustuslik.
5.2.6. Hooldusalas on nõutav vedelikekindla alustendi kasutamine.
5.2.7. Võistlusautol peab olema läbitud tehnoülevaatus (VM p 3.2.).

5.3. Korraldaja väljastab igale võistlejale 2 võistlusnumbrit,mis peale sõitu tagastatakse mandaati.

Art. 6 Osavõtjad

6.1. Võistlejad peavad mandaadis esitama: 
6.1.1. täidetud ja allkirjastatud osavõtuavalduse
6.1.2. kehtiva võistlejakaardi või võistlejalitsentsi
6.1.3. sõiduki kasutusõigust tõendava dokumendi (vajadusel)
6.1.4. tehnilise kaardi (ASN tehnilise kaardiga sportautodel)
6.1.5. vanema või eestkostja kirjaliku loa võistlusel osalemiseks (kuni18 a vanused noored)
6.1.6. juhiloa (üle 18-aastased võistlejad)
6.1.7. sõiduki registreerimistunnistuse (vajadusel)

6.2. Võistlejate sõiduvarustuse vastavust FIA ja EAL määrustikele kontrollitakse tehnilise ülevaatuse käigus.

6.3. Alla 18-aastasel võistlejal on lubatud osaleda kaassõitjata või kaassõitjaga, kes omab kehtivat võistlejalitsentsi või rahvaspordi võistlejakaarti ning kehtivat juhiluba.

6.4. EAL loal on lubatud välisriikide litsentsiomanike osalemine.

6.5. Ühel autol võib ühes klassis võistelda kaks võistlejat, kes mõlemad tasuvad osavõtumaksu. 
6.6. Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige võistlusnumber.

6.7. Starti lubatakse kuni 90 võistlusele registreerunud osavõtjat.

Art. 7 Eelregistreerimine

7.1. Eelregistreerimine algab esmaspäeval, 5. septembril 2011. a ja lõpeb neljapäeval, 22. septembril 2011. a kell 18.00.

7.2. Eelregistreerimine sooritada internetiaadressil www.autosport.ee.
7.3. Lisainfo www.rally.ee kodulehel.

Art. 8 Osavõtumaks

8.1. Osavõtumaks klassis 5.1.1. 30 €, klassides 5.1.2.-5.1.7. 35 €.
8.2. Eelregistreerimist mittesooritanud võistleja lubatakse starti vabade kohtade olemasolul klassides 5.1.2.-5.1.6. 50 € osavõtumaksu tasumisel ning (J-18) klassi võistlejaid 45 € osavõtumaksu tasumisel.
8.3. Osavõtumaks tasutakse võistluspäeval mandaadis.

IV peatükk

Art. 9 Võistluse käik

9.1. Võistlusrajaga tutvumine jalgsi või mootorita liiklusvahendil.
9.1.1. Võistluse juhi otsusel võidakse osavõtjaile lubada täiendav rajaga tutvumine võistlusautodel kolonnis enne võistluse algust.

9.2. Stardijärjekord arvestusklasside kaupa vastavalt osavõtjate nimekirjale. 
9.2.1. Stardijärjekorra määrab korraldaja, see avaldatakse võistluspäeval ametlikul teadetetahvlil.
9.2.2. Kõik võistlejad peavad reastuma eelstardi tsoonis vastavalt stardijärjekorrale.
9.2.3. Hilinenud võistlejat starti ei lubata.

9.3. Stardi-intervalli (30 sekundit või 1 minut) määrab võistluse juht. 

9.4. Stardisignaal fooriga. Stardimärguandeks punaste fooritulede kustumishetk.

9.5. Valestardi eest karistus 10 sekundit.

9.6. Kui võistleja ei stardi 20 sekundi jooksul, loetakse võistleja katkestanuks antud sõiduvoorus.

9.7. Rajatähiste esialgselt kohalt (RINGIST) liigutamised ja STOP - märgi juures peatumise eiramine fikseeritakse faktikohtunike poolt.Rikkumist karistatakse vastavalt artiklis 14 toodud karistusmäärale.

9.8. Raja oluline lühendamine võrdub diskvalifitseerimisega antud sõiduvoorus.

9.9. Toimub kolm võistlussõitu. Lõplik tulemus kahe parema võistlussõidu kohapunktide summeerimise teel.
9.10. Võrdsete kohapunktide korral saab määravaks teises voorus väljasõidetud parim aeg ja kui see on võrdne siis kolmanda vooru parim aeg.

9.11. Kõik tulemused vastavalt finišiprotokollile.

Art. 10 Vastulaused

10.1. Vastulause esitamise aeg 15 minutit pärast esialgsete tulemuste avaldamist ametlikul teadetetahvlil.
10.1.1. Vastulause esitatakse võistluse juhile kirjalikus vormis.
10.1.2. Vastulause kautsjon 200 €.

10.2. Kõik kulud auto kontrollimiseks ja transpordiks tuleb katta:
a) hagejal, kui vastulauset ei rahuldatud 
b) kostjal, kui vastulause rahuldati
10.3. Vastulaused mootori kubatuuri kohta võib erandkorras kohapeal vajalike mõõteseadmete puudumisel lahendada kolme tööpäeva jooksul pärast võistlust, õigustatud vastulause korral kuuluvad auhinnad hilisemale ümberjagamisele.

Art. 11 Autasustamine

11.1. Iga arvestusklassi kolme paremat võistlejat autasustatakse karikaga.

11.2. Võistlus on avatud lisaauhindadele.

V peatükk

Art 12. Lisasätted

12.1. Korraldaja jätab endale õiguse teha mõjuvatel põhjustel muudatusi võistluse toimumise ajas, kohas, ajakavas ja võistluse käigus.

12.2. Võistlejad peavad järgima kohtunike korraldusi kogu võistluse jooksul. 

12.3. Hooldusalas on keelatud liikuda kiiremini kui 10 km/h. Kohtuniku poolt fikseeritud silmanähtava kiiruseületamisega kaasneb karistus (VJ Art 14).

12.4. Võistluse ajal on võistlust jätkaval osavõtjal võistlusautoga võistlusalast väljaminek keelatud.

12.5. Võistlusjuhendis määratlemata küsimused lahendab võistluse juht kohapeal.

Art. 13 Vastutus

13.1. Võistluse korraldaja ja Eesti Autospordi Liit ei vastuta võimalike õnnetuste ja nende tagajärgede eest. 

Art. 14 Karistused

VJ Art 8.        Osavõtumaks tasumata (stardikeeld)
FIA 15.1.3/5  Auto mittevastavus, dokumendid (stardikeeld)
VJ p 12.3.      Lubatust suurem kiirus hooldusalas 2 korral (eemaldamine)
VJ p 9.7.        STOP märgi eiramine 2 korral (eemaldamine)
FIA 3.3.6.      Ebakorrektne, ebaaus või ebasportlik käitumine (kuni eemaldamiseni)
FIA 11.5,1/2  Tõkestamine, ebasportlikkus (kuni eemaldamiseni)
FIA 7.1.         Kõrvaline isik autos (kuni eemaldamiseni)
FIA 15.1.8.    Auto tehniline korrasolek (kuni eemaldamiseni)
FIA 18.1.9.    Kohtunikele mitteallumine (kuni eemaldamiseni) 
VJ p 12.4.      Võistlusalast väljumine (kuni eemaldamiseni)
FIA 19.9.       Peatumine finiši ja STOP märgi vahelisel alal (kuni eemaldamiseni)
VJ p 9.8.        Raja vale läbimine, raja oluline lühendamine (kuni eemaldamiseni)
VJ p 9.5.        Valestart (+10 s)
VJ p 9.7.        STOP märgi eiramine 1 korral (+10 s)
VJ p 9.7.        Rajatähise puude (+10 s)
FIA 15.1.2.    Hilinemine tehnilisele ülevaatusele 20 €
VJ p 6.6.        Võistlusnumbri puudumine 20 €	
VJ p 12.3.      Lubatust suurem kiirus hooldusalas 1 korral 20€
VJ p 5.2.5.     Alustent 35 €